2020 m. Lietuvos šachmatų čempionatas

2020 m. Lietuvos šachmatų čempionatas – tai 87-asis Lietuvos atvirasis (anksčiau vyrų) ir 73-iasis moterų šachmatų čempionatai. Abu vyko Vilniuje 2020 m. lapkričio 20 –  27  d.

Lietuvos vyrų šachmatų čempionatas 
87-asis Lietuvos vyrų šachmatų čempionatas vyko Vilniuje 2020 m. lapkričio 20 –  27  d.

Čempionato nuostatai

Laiko kontrolė 
Laikas galvojimui: po 90 min 40 ėjimų / 30 min iki partijos pabaigos + 30 sek. po kiekvieno ėjimo.

Nugalėtojų nustatymas 
Laimi dalyvis, surinkęs daugiausia taškų (už pergalę – 1 taškas, už lygiąsias 0,5, už pralaimėjimą – 0).

Surinkus po lygiai taškų,  vietos nustatomos pagal sekančius, pradedant nuo pirmojo, papildomus rodiklius:

 	PR1. Koja sistema (užskaitomi rezultatai prieš varžovus, surinkusius ne mažiau kaip 50 % taškų);
 	PR2. Soneborno-Bergerio koeficientas; 
 	PR3. Tarpusavio susitikimų rezultatas;
 	PR4. Aranzo sistema: už pergalę - 1 , lygiąsias juodaisiais – 0,6, lygiąsias baltaisais – 0,4, už pralaimėjimą - 0;
 	PR5. Didesnis pergalių skaičius.

Apdovanojimai 
Lietuvos šachmatų  čempionato nugalėtojas apdovanojamas nugalėtojo Taure, prizininkai (1-3) vieta apdovanojami diplomais ir medaliais, 1-6 vietų laimėtojai apdovanojami piniginiais prizais. 
Pirmąsias tris vietas užėmę šachmatininkai įgyja teisę dalyvauti 2021 m. Lietuvos  šachmatų čempionato finale.

Dalyviai 
Dėl Lietuvos šachmatų čempiono titulo kovojo dešimt žaidėjų:
- 2019 m. Lietuvos šachmatų čempionate prizininkai: TM Tomas Laurušas, FM Andrius Brazdžionis.
- 2020 m. Lietuvos šachmatų čempionato pusfinalio 1-3 vietų laimėtojai: Karolis Jukšta 2389, Matas Indriūnas 2235. Aras Vardanianas 2199.
LŠF tarybos sprendimu dalyvavo pakviesti didžiausią galiojantį (aktyvųjį) FIDE reitingą 2020 m. lapkričio 1 d. turintys Lietuvos šachmatininkai – didmeistriai: Eduardas Rozentalis  Elo 2538,  Paulius Pultinevičius (2512), Vidmantas Mališauskas (2410). Kai kuriems kviestiesiems atsisakius, buvo pakviesti pagal turimą reitingą - tarptautiniai meistrai: Valerijus Kazakouskis (2473)  ir Virginijus Dambrauskas (2220).

Čempionato eiga

Vyrų čempionato lentelė 

2020 m. Lietuvos vyrų šachmatų čempionato partijos.

Lietuvos moterų šachmatų čempionatas 

74-asis Lietuvos moterų šachmatų čempionatas vyko Vilniuje 2020 m. lapkričio 20 – lapkričio 24 d., toje pačioje vietoje ir laiku, kaip ir atvirasis čempionatas. Varžybos kartu buvo ir merginų iki 20 m. čempionatas.
 
Dalyvavo 12-ka šachmatininkių. Iš 2019 m. Lietuvos moterų čempionato prizininkių dalyvavo : čempionė Marija Šibajeva ir  sidabrinė prizininkė Evelina Ravluševič. Vidutinis turnyro reitingas – 1660.

Žaidėjos šveicariškąja sistema varžėsi 6 ratus. Esant vienodam taškų skaičiui, aukštesnė vieta buvo skiriama dalyvei su aukštesniais papildomais rodikliais.

Galvojimui kiekvienai iki partijos pabaigos buvo skiriama 90 min 40 ėjimų / 30 min iki partijos pabaigos + 30 sek. po kiekvieno ėjimo.

Moterų čempionato eiga

Po trijų ratų 
Šešių pirmaujančių dalyvių rezultatai po 3 ratų.

Po penkių ratų 

Penkių pirmaujančių dalyvių rezultatai prieš paskutinį ratą.

Paskutinis ratas 
Moterų, kaip ir atvirojo, čempionato paskutinis ratas lėmė medalių pasiskirstymą. Prieš paskutinįjį ratą moterų didmeistrė Kamilė Baginskaitė   ir moterų FIDE meistrė M.Šibajeva, surinkusios vienodai taškų ( po 4) pustaškiu pirmavo prieš kitas varžoves. Tačiau M Šibajevos galimybės užimti pirmąją vietą buvo neaukštos: jos  Bucholco rodiklis buvo žemesnis už varžovės ir dėl to prieš paskutinį ratą  pirmaujančių žaidėjų sąraše buvo antra. Tapti čempione ji galėjo tik, jei K. Baginskaitė paskutinį ratą sužaistų prasčiau už ją.
 
Bet to neatsitiko. Abi lyderės laimėjo savo partijas: K. Baginskaitė prieš A. Plutaitę o M. Šibajeva prieš R. Bajoraitę ir surinko po 5 taškus. Dėl geresnio Bucholco rodiklio Lietuvos čempione (po 28 metų pertraukos) antrą kartą tapo K. Baginskaitė, o M. Šibajevai atiteko sidabras.

Medalių dalybose dalyvavo, taip pat, Evelina Ravluševič, turėjusi 3,5 taško ir Barbora Mačiulaitytė  (3 tšk.). Jos paskutiniame rate žaidė tarpusavyje. Laimėjusi šį susitikimą, Evelina Ravluševič surinko 4,5 taško ir tapo bronzine prizininke.

2020 m. Lietuvos moterų šachmatų čempionatas. Paskutinis (7-as) ratas.

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. 

Taškų lygybės atveju vietos nustatomos pagal šiuos papildomus rodiklius:
PR 1. Bucholco vidutinis koeficientas (atmetus mažiausią varžovo rezultatą);
PR 2 Bucholco koeficientas (pilnas);
PR 3. Progreso koeficientas;
PR 4. Aranzo sistema  (pergalė:1, lygiosios: 0.6 juod. , 0.4 balt., pralaimėjimas: 0);
PR 5. Soneborno-Bergerio koeficientas
2020 m. Lietuvos moterų šachmatų čempionato partijos.

Merginų (iki 20 m.) čempionatas 
Čempionate buvo įteikti apdovanojimai jaunimo (iki 20 m.) įskaitoje. Čia už auksą iškovojusios M.Šibajevos bei antroje vietoje likusios E.Ravluševič bronzą iškovojo kaunietė Barbora Mačiulaitytė (1696) 
.

Šaltiniai

Išorinės nuorodos 
 Vilniuje prasidėjo Lietuvos čempionato finalas
 P.Pultinevičius suklumpa, K.Baginskaitė veržliai artėja prie čempionės titulo
  K.Baginskaitė perima Lietuvos čempionės titulą
Lietuvos čempionatas Vilniuje pasiekia kulminaciją prieš paskutinį ratą
 17-metis Karolis Jukšta atverčia naują Lietuvos šachmatų istorijos lapą
Lietuvos šachmatų čempionate triumfavo 17-metis Karolis Jukšta (Sportas 2020.11.27)  
Lietuvos šachmatų čempionatai